jkorsvik/nowiki_second_scrape_merged huggingface dataset:
Megasoma rex

Megasoma rex er en bille som hører til familien skarabider (Scarabaeidae) i gruppen skarabider (Scarabaeoidea). Denne arten er en av verdens tyngste biller. Det er uavklart om dette navnet representerer en "god" art.


== Utseende ==
En meget stor (hannen opptil 135 millimeter inkludert hornet) og tung, svart bille, hannen er en av verdens største biller. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart. Kroppsformen er noe avflatet. Hannen har et langt og krumt horn på hodet, dette er litt oppoverbøyd. På pronotum er det et horn på hver side, denne skiller seg fra andre former av Megasoma actaeon (i vid forstand) med at dette hornet er forholdsvis langt og rett. Beina er nokså lange, føttene med skarpe klør.


== Levevis ==
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen. Larvene av denne arten er kanskje verdens tyngste insekter - i kultur skal vekter på opptil 200 gram være målt.
De voksne billene spiser gjerne råtnende frukt.


== Utbredelse ==
Arten er beskrevet fra Peru, Ecuador og Colombia.


== Systematisk plassering ==
Det antas at denne er samme takson som den nesten samtidig beskrevne Megasoma actaeon johannae. Det er uvisst om arten er en egen art eller en form av Megasoma actaeon.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Megasoma Kirby, 1825 – 18 arter, Mellom- og Sør-Amerika
Megasoma actaeon (Linnaeus, 1758)
Megasoma actaeon johannae van Meenen & Schouteet, 2018
Megasoma rex Prandi, 2018
Megasoma vazdemelloi Prandi, 2018


== Eksterne lenker ==
J. van Meenen og T. Schouteet (2018) A new subspecies and a new individual form of Megasoma Kirby, 1825 of Peru (Coleopteraé, Scarabaeidae, Dynastinae). Lambillionea 18: 125-138. [1]
(en) Megasoma rex i Global Biodiversity Information Facility
Have Stare

HAVE STARE er en avansert radar som opererer i X-båndet på 200 kw og den samme radaren som Globus II i Vardø. Den kan oppdage «romskrot» på størrelser ned til en centimeter, avhengig av avstand fra radaren.


== Referanser ==
Richard Pischel

Richard Pischel (født 18. januar 1849 i Breslau i provinsen Schlesien, kongedømmet Preussen, død 26. desember 1908 i Madras) var en tysk indolog.


== Liv og virke ==
Richars Pischel studerte blant annet i London og Oxford, ble professor i sanskrit og sammenlignende språkforskning i Kiel, senere i Halle og Berlin. 
Hans arbeijder var av store viktige særlig for prakrit-dialektene. 
Blandt disse kan nevnes: De Kālidāsæ Çākuntali recensionibus (1870), De grammaticis prācriticis (1874), Kālidāsa's Çākuntalā, the Bengali Recension with Critical Notes (1877), Hemacandra's Grammatik der Prākrit-Sprachen [2 bind, 1877—80), The Assalāyana-suttam (pali og engelsk) (1880), The Deçināmamalā of Hemacandra (bind I. 1880), The Théri-Gāthā (1883), Rudrata's Qrngāratilaka and Rugyaka's Sahrdayalilā, with an Introduction and Notes (1886), Vedische Studien I—III (1889—1900, med Geldner); Beiträge zur Kenntniss der deutschen Zigeuner (1894); Grammatik der Prākritsprache (i Indo-arische Alterthumskunde); Leben und Lehre des Buddha (1906, 2. oplag ved Lüders, 1910); artikler i "Zeitschrift der deutschen morgenländischen Gesellschaft", "Göttingische Gelehrte Anzeigen", "Kuhn & Schleichers Beiträge", "Bezzenbergers Beiträge" og "Sitzungsberichte der preussischen Akademie der Wissenschaften".


== Referanser ==


== Kilder ==
Pischel, Richard i Christian Blangstrup, Salmonsens Konversationsleksikon (2. udgave, 1925)
Wang Lina (volleyballspiller)

Wang Lina (født 5. februar 1978 i Heilongjiang) er en kinesisk volleyballspiller.
I OL i 1996 i Atlanta, var hun en del av det kinesiske volleyballaget som tok sølvmedalje. Åtte år senere, under OL 2004 i Athen ble det gull. Lina har også et gull fra VM i 1998.


== Referanser ==


== Eksterne lenker ==
(en) Wang Lina – Olympedia 
(en) Wang Lina – Sports-Reference (OL-resultater – arkivert)
X-båndet

Frekvensområdet X-band er elektromagnetisk stråling fra 7 til 11,2 Ghz innenfor frekvensområdet Ultrahøy frekvens. Båndet brukes av høyoppløselig radar, satellittsamband og trådløse nettverk.


== Referanser ==
Pan Wuyun

Pan Wuyun (kinesisk: 潘悟云, pinyin: Pān Wùyún, født mars, 1943 in Rui'an, Kina) er en ledende kinesisk språkforsker og spesialist i historisk kinesisk fonologi.


== Referanser ==
Emilie Skolmen

Emilie Skolmen Kaafjeld (født 12. desember 1992 i Oslo) er en norsk skuespiller og programleder.


== Biografi ==
Skolmen er datter av Tine Skolmen og barnebarn av Jon Skolmen. I 2002 deltok hun i den første utgaven av MGPjr med gruppen Slush og sangen «Febersky».
Hun begynte sin programlederkarriere i 2014 da hun tok over Eurojackpot på TV 2 etter Aylar Lie. I 2015 medvirket hun som reporter i humorprogrammet Kjendiskveld med Magnus Devold på TV Norge. Fra 2016 til 2017 deltok hun i Sølvrekka på TV 2. Siden 2017 har hun sammen med Otto Jespersen ledet TV-programmet Otto har fått nok.


== TV-opptredener ==
2002: Melodi Grand Prix junior - Deltaker
2014: Eurojackpot - Programleder
2015: Nabolaget - Programleder
2015  Kjendiskveld med Magnus Devold - Reporter
2016: Gullruten - Programleder
2016: 4-stjerners middag - Deltaker
2016–2017: Sølvrekka - Skuespiller
2017: Hvite gutter - Skuespiller
2017: Presten - Skuespiller
2017–: Otto har fått nok - Programleder
2018: Nytt på nytt - Deltaker
2018: Gullruten - Programleder
2020: Basic Bitch - Skuespiller
2020: Neste sommer - Skuespiller
2021:  Over Atlanteren  - Deltaker


== Referanser ==


== Eksterne lenker ==
(en) Emilie Skolmen på Internet Movie Database 
(no) Emilie Skolmen på Instagram
Trine Græse

Trine Græse (født 9. august 1961) er en dansk  
lokalpolitiker for Socialdemokratiet. 
Hun overtok som borgermester i Gladsaxe kommune 10. juli 2017 etter at forgjengeren
Karin Søjberg Holst gikk av etter eget ønske før perioden var over.


== Referanser ==
Aerospace Data Facility-Colorado

Aerospace Data Facility-Colorado (ADF-C) er en av tre bakkestasjoner for satellittetteretning drevet av National Reconnaissance Office (NRO) i det kontinentale USA. Anlegget ligger innen Buckley Air Force Base i Aurora i Colorado og har kommando og kontroll (command and control) over rekognoseringssatellitter som brukes til etterretning som gjøres tilgjengelig for andre amerikanske regjeringstjenester. National Security Agency (NSA) Central Security Service (CSS) Colorado Cryptologic Center (CCC) er samlokalisert med ADF-C og sysselsetter om lag 850 NSA-folk.


== Se også ==
Aerospace Data Facility-East
Aerospace Data Facility-Southwest
Pine Gap
RAF Menwith Hill
European Cryptologic Center
Georgia Cryptologic Center
Hawaii Cryptologic Center
Texas Cryptologic Center


== Referanser ==
Dagger Complex

Dagger Complex er en amerikansk militærbase i Darmstadt i Hessen i Tyskland, nær Griesheim. Det ligger sør for August-Euler-Airfield.
Komplekset kalles også European Cryptologic Center og driftes av United States Army Intelligence and Security Command (INSCOM) på vegne av det amerikanske National Security Agency (NSA). Her huses NSAs European Cryptologic Center (ECC), som er NSAs hovedsenter for SIGINTinnhenting, analyse og formidling i Tyskland, bblant annet Echelon-relevant signaletterretning.


== Historie ==
I 1999 ble om lag 50 INSCOM-enheter flyttet fra Bad Aibling Station til Darmstadt. Dertil kom for en tid 66th Military Intelligence Brigade (til sommeren 2004).


== Se også ==
Colorado Cryptologic Center
Georgia Cryptologic Center
Hawaii Cryptologic Center
Texas Cryptologic Center


== Referanser ==
Hawaii Cryptologic Center

Hawaii Cryptologic Center (HCC) eller NSA Hawaii er et amerikansk etterretningsanlegg tilknyttet National Security Agency (NSA) Central Security Service (CSS). Det ligger nær Wahiawa på øya Oahu i delstaten Hawaii. Anlegget ble åpnet 6. januar 2012 og hadde kostet 358 millioner dollar. Senteret konsenterer sin signaletterretning om Asia, og utfører cybersecurity- og cyberwarfare-operasjoner.I mai 2013 tok en ansatt ved senteret, Edward Snowden, med seg ut et stort antall hemmelige dokumenter og gjorde meget derfra tilgjengelig for pressen.


== Se også ==
Kunia Regional SIGINT Operations Center
European Cryptologic Center
Colorado Cryptologic Center
Georgia Cryptologic Center
Texas Cryptologic Center


== Referanser ==
Pheu Thai

Pheu Thai (PTP; thai: พรรคเพื่อไทย, RTGS: Phak Phuea Thai) er den tredje inkarnasjonen av et politisk parti grunnlagt av Thailands tidligere statsminister Thaksin Shinawatra. Pheu Thai ble grunnlagt den 20. september 2008 som erstatning for Folkemaktpartiet (People's Power Party), som ble oppløst under tre måneder etter at noen partimedlemmer ble funnet skyldig i valgfusk. Folkemaktpartiet var en erstatning for Thaksins opprinnelige Thai Rak Thai (TRT), som grunnlovsdomstolen oppløste i mai 2007.
Etter at den Pheu Thai-ledede regjeringen med statsminister Yingluck Shinawatra ble avsatt i statskuppet i 2014, forbød militærjuntaen politisk aktivitet i Thailand. Partiet gjenopptok aktiviteten i 2018, da forbudet ble opphevet. Partiet valgte i januar 2019 Thaksins nære allierte og medgrunnlegger av partiet Thai Rak Thai, Sudarat Keyuraphan, som statsministerkandidat i valget i 2019. Pheu Thai lå an til å få størst oppslutning i valget ifølge en meningsmåling av Nation Group.
Partiet vant i valget flest valgkretser med 136 mandater, men kom på andre plass i antall stemmer.Partiet gjenvalgte Sompong Amornwiwat som leder 1. oktober 2020, mindre enn en uke etter at han sa opp vervet. Parlamentsmedlem fra Nakhon Ratchasima, Prasert Chantarawongthong, ble valgt som partiets generalsekretær. Sompong uttalte imidlertid på generalforsamlingen den 28. oktober 2021 i Khon Kaen at han var 80 år gammel og ønsket noen fra den nye generasjonen til å sitte ved roret i partiet, og dermed ble Chonlanan Srikaew, et parlamentsmedlem fra provinsen Nan, valgt til ny partileder. Paetongtarn Shinawatra, Thaksins yngste datter, ble utnevnt til partiets rådgiver ved den samme generalforsamlingen, og hun ble satt i spissen i kampanjen for å promotere partiet under et partimøte i Udon Thani den 20. mars 2022.


== Referanser ==
The Common Linnets

The Common Linnets er et nederlandsk band som ble grunnlagt i 2013. Bandet var i starten en duo, bestående av musikervennene Ilse DeLange og Waylon. I 2014 representerte duoen Nederland i Eurovision Song Contest med sangen «Calm After the Storm». Sangen endte på andreplass i finalen, landets beste plassering på 39 år. 
Like etter deltakelsen i Eurovision Song Contest sluttet Waylon i bandet, og DeLange kunngjorde siden at bandet skulle fungere som en musikalsk plattform for nederlandske artister som ønsker å fremføre country, americana eller bluegrass. Siden sommeren 2014 har bandet bestått av DeLange sammen med JB Meijers, Jake Etheridge og Matthew Crosby.


== Diskografi ==


=== Studioalbum ===


== Referanser ==


== Eksterne lenker ==
(en) Offisielt nettsted 
(en) The Common Linnets – kategori av bilder, video eller lyd på Commons 
(en) The Common Linnets på Apple Music 
(en) The Common Linnets på Discogs 
(en) The Common Linnets på MusicBrainz 
(en) The Common Linnets på Spotify 
(en) The Common Linnets på Songkick 
(en) The Common Linnets på Last.fm 
(en) The Common Linnets på AllMusic
FK Kruoja

Futbolo Klubas Kruoja var en litauisk fotballklubb fra byen Pakruojis. Klubben spilte i den litauiske eliteserien. 
Den ble etablert i 2001, men ble oppløst i 2015 etter betting skandale og finansielle problemer. 


== Plasseringer i A Lyga ==


==== Sesonger ====


== Trenere ==
 Aidas Dambrauskas, 2009
 Albertas Klimavičius, 2010–????
 Divaldo 2015


== Referanser ==
Spetsnazgruppen Alfa

Spetsnazgruppen «A», også kjent som Alfa-gruppen med det offisielle navnet Direktorat «A», er en spesialstyrke fra FSB Spetsnaz-sentre (russisk forkortelse TsSN FSB). Gruppen har status som elite fra Russlands spesialstyrker.
Gruppen er dedikert til kontraterrorisme innen FSB, som primært hindrer eller responderer på voldelige aksjoner mot  offentlig transport og bygninger. Søstergruppen Vympel er dedikert til vern av strategiske installasjoner, og begge disse gruppene er regnet for paramilitære enheter.


== Øvelse ==
Alfa må øve på samme måte som Vympel-gruppen, med taktiske øvelsesoppgaver, fallskjermhopping, førerøvelse av ulike kjøretøy, øvelse i ulike etterretningsdisipliner og ymse spesialoppgaver.


== Stridserfaring ==
2002: Terrorangrepet mot Dubrovka-teatret i Moskva
2004: Gisseldramaet i Beslan


== Referanser ==


== Kilder ==
Christopher Andrew and Vasili Mitrokhin (1999). The Sword and the Shield: The Mitrokhin Archive and the Secret History of the KGB. New York: Basic Books. ISBN 0-465-00310-9. , pages 389–391
Barry Davies, (2005). The Spycraft Manual: The Insider's Guide to Espionage Techniques. Carlton Books Ltd. ISBN 1-84442-577-0. 
David Satter (2001). Ag of Delirium: The Decline and Falt of the Soviet Union. New Haven, Conn: Yale University Press. ISBN 0-300-08705-5. 


== Eksterne lenker ==
Alpha Group veterans association
Alpha Group veterans association magazine
Alpha Group veterans association (Ukraine)
Spetsnazgruppen Vympel

Spesialgruppa V, også kalt «Vympel» på russisk, er en russisk SPETSNAZ-enhet.   I 2017 var gruppen under kommando av FSB, men kunne også overføres til GRU ved behov.
I begynnelsen het gruppen KGB Direktorat «V», med tilnavnet Vega-gruppen.  Vympel er dedikert til vern av strategiske installasjoner, og er regnet for en paramilitær enhet. Søstergruppen Alfa innen FSB er dedikert til kontraterrorisme.


== Øvelse ==
Vympel må øve på samme måte som Alfa-gruppen, med taktiske øvelsesoppgaver, fallskjermhopping, førerøvelse av ulike kjøretøy, øvelse i ulike etterretningsdisipliner og ymse speialoppgaver.


== Stridserfaring ==
2002: Terrorangrepet mot Dubrovka-teatret i Moskva
2004: Gisseldramaet i Beslan


== Referanser ==
VM i telemarkskjøring 2019 - Sprint kvinner

Sprint for kvinner under VM i telemarkskjøring 2019 gikk på Gustablikk skisenter ved Rjukan fredag 22. mars 2019.


== Eksterne lenker ==
Offisiell resultatliste
Anine Rabe

Anine Rabe (født 21. november 1992) er en norsk kunstløper. Hun har vunnet sølv tre ganger under NM i kunstløp (2012, 2013, 2014). Hun kom på 25. plass under Junior-VM i 2012, og 42. plass under VM i kunstløp 2012.


== Referanser ==


== Eksterne lenker ==
(en) Anine Rabe – Olympics.com 
(en) Anine Rabe – Olympic.org 
(en) Anine Rabe – ISU 
(en) Anine Rabe – TheSports.org 
(en) Anine Rabe på RinkResults
(en) Bilder av Anine Rabe på www.gettyimages.fi
Oulun Kärpät

Oulun Kärpät («Uleåborg røyskatter») er et finsk ishockeylag som spiller i Liiga. Laget spiller i Uleåborg, Finland. Kärpät er per i dag (2019) det nordligste laget i Liiga.


== Eksterne lenker ==
http://www.oulunkarpat.fi/
1782 i Frankrike

Begivenheter i året 1782 i Frankrike.


== Statsleder ==
Monark –  Ludvig XVI, konge


== Hendelser ==
 
25.-26. januar – Slaget ved St. Kitts
17. februar – Slaget ved Sadras
22. februar – Overtakelsen av Montserrat
19. april – Slaget ved Mona-kanalen
6. juli – Slaget ved Negapatam


== Kunst og kultur ==


=== Musikk ===
1. januar – Første oppførselen av operaen Colinette à la cour


== Fødsler ==
28. august – Antoine Maurice Apollinaire d'Argout, statsmann, minister og guvernør (død 1858)
Charles-René Laitié, skulptør (død 1862)


== Dødsfall ==
 
4. januar – Ange-Jacques Gabriel, arkitekt (født 1698)
2. mars – Sophie av Frankrike, prinsesse (født 1734)
6. august – Nicolas Chédeville, komponist ((født 1705)
21. november – Jacques de Vaucanson, oppfinner og kunstner (født 1709).


== Referanser ==
1780 i Frankrike

Begivenheter i året 1780 i Frankrike.


== Statsleder ==
Monark –  Ludvig XVI, konge


== Hendelser ==
17. april – Slaget ved Martinique


== Fødsler ==
6. august – Georges Humann, finansmann og politiker (død 1842)


== Dødsfall ==
22. januar – André Levret, fødselslege (født 1703)
12. april – Camille av Lorraine, adelsmann og prins av Lorraine (født 1725)
3. august – Étienne Bonnot de Condillac, filosof (født 1715)
14. oktober – Pierre-Joseph Bourcet, taktiker, general, kartmaker og militærlærer (født 1700)
16. november – Nicolas Joseph Laurent Gilbert, poet (født 1750)
15. desember – Charles-Henri-Louis d'Arsac de Ternay, marineoffiser (født 1723)
		


== Referanser ==
Raske briller

«Raske briller» er en norsk festlåt fra 2019 av og med programlederen og tv-komikeren Nicolay Ramm. Sangen ble laget til NRK1-programmet Alpestreker med Nicolay Ramm i forbindelse med Ski-VM i Seefeld i februar 2019. Den ble øyeblikkelig populær og ble spilt 3,5 millioner ganger på musikkstrømmetjenesten Spotify i den påfølgende måneden etter utgivelsen. Sangen ble også utgitt i operaversjon av Kringkastingsorkestret, og både originalversjonen og operaversjonen toppet VG-lista samme vinter. Sangen er skrevet av Ramm sammen med Anders Nilsen, som har produsert lignende sanger tidligere, blant andre «Sommerkroppen» som Mads Hansen toppet VG-lista med sommeren 2018.


== Om sangen ==
«Raske briller» er skrevet av Nicolay Ramm og produsert av Anders Nilsen. Ramm har tidligere laget flere humorlåter og komiinnslag på tv, blant annet under Vinter-OL i Pyeongchang i 2018. I forbindelse med Ski-VM 2019 i østerrikske Seefeld, laget han humorserien Alpestreker som ble sendt på NRK1 og NRK TV på kveldstid under arrangementet. Sangen «Raske briller» ble lansert som del av denne humorserien 22. februar 2019 og utgitt for strømming og salg samme dag.
I likhet med Mads Hansens «Sommerkroppen» fra 2018, er «Raske briller» en humoristisk, norskspråklig festlåt, utgitt mer eller mindre på moro. Begge sangene ble imidlertid svært populære og toppet VG-lista i flere uker.
Raske Briller er i mange kretset ansett å være et plagiat av sangen Freaky Friday av humor-rapperen Lil Dickie, men Ramm og Nilsen har ikke kreditert Lil Dickie.


=== Kritikk mot musikkvideoen ===
Sangen ble utgitt med en musikkvideo der Ramm drar for å se et skiløp i Holmenkollen sammen med en rekke norske kjendiser og humorister. I stedet for å følge med på skiløpet drikker gjengen seg fulle og ender til slutt opp på afterski. Fyllekulen og alkoholbruken ble kraftig kritisert, blant andre av idrettspedagog Brage Engeset Rødal som kalte videoen «skivebom». Alkoholinntaket i musikkvideoen kan imidlertid sees på som et sarkastisk spark til fyllet og bråket i forbindelse med Holmenkollrennene i 2018 og 2019.


== Listeplasseringer ==


=== Originalversjon ===


=== Operaversjon av Kringkastingsorkestret ===


== Referanser ==
7 (El Caco-album)

7 er det syvende albumet fra El Caco, utgitt den 15. januar 2016.


== Sporliste ==
«Curious»
«Sickness»
«Ambivalent»
«Reach Out»
«The Silver Light»
«In Limbo»
«In Space All Huge Beasts Just Seem Tiny»
«Those Possessed»


== Medvirkende ==


=== El Caco ===
Øyvind Osa - vokal, bass, låtskriver
Anders Gjesti - gitar, låtskriver
Fredrik Wallumrød - trommer, perkusjon, låtskriver


=== Øvrige ===
Herbrand Larsen - tekniker, miksing
Thomas Eberger - mastering
Kenneth Williams - fotograf
Marcelo Vasco - artwork


== Eksterne lenker ==
7
Fremtid for fortiden

Fremtid for fortiden er et tidsskrift og medlemsblad for Fortidsminneforeningen, Oslo og Akershus avdeling.
Tidsskriftet tar sikte på å være en kilde til kunnskap om kulturminnevern, men har et spesielt fokus på Oslo og Akershus. Et viktig mål for redaksjonen er å gjøre godt fagstoff tilgjengelig for avdelingens medlemmer og å kombinere artikler av høy faglig kvalitet med en lettfattelig fremstilling av stoffet. Tidsskriftet har per 2019 utgitt fem temahefter om byutvikling og arkitektur i Oslo og Akershus: Murbyen Kristiania 1850–1900, Det nye Norge 1900–1930, Funkis 1925–1950, Drabantbyen 1950–2000 og Urbane drømmer 1960–2010.
Tidsskriftet ble først utgitt i stensilform i 1972. Redaktører har vært Thomas Willoch fra 1984 eller tidligere til 1992, Arne Lie Christensen fra 1992 til 2014 og Siri Hoem fra 2015. Fremtid for fortiden ble utgitt med tre numre i året til 1977, og siden med fire i året.I 2020 er en stor del av utgivelsene fra 1991 til 2017 publisert på nb.no.


== Referanser ==


== Eksterne lenker ==
Formidling. Fortidsminneforeningens hjemmeside. Besøkt 14.4.2020.
Tidsskriftet på Nasjonalbibliotekts base nb.no, dekker en stor del av utgivelsene per 2020. Besøkt 14.4.2020.
Nr. 1/2015 i fulltekst på Issuu. Besøkt 23.3.2019.
Manuel Marín

Manuel Marín González (født 21. oktober 1949 i Ciudad Real, død 4. desember 2017 i Madrid) var en spansk jurist og politiker (PSOE). Han var visepresident av Europakommisjonen fra 1993 til 1999. Marín introduserte i sin tid som kommissær, Erasmus-programmet.


== Referanser ==


== Eksterne lenker ==
(en) Manuel Marín – kategori av bilder, video eller lyd på Commons 
(en) Manuel Marín hos Europarådets parlamentarikerforsamling
Lokalavisen Geita

Lokalavisen Geita er en digital lokalavis for det geografiske området Tromøy i Arendal kommune. Avisen ble grunnlagt 5. oktober 2017, og startet offisielt opp publisering 2. januar 2018. Lokalavisen Geita utkommer hver mandag med nyheter, reportasjer og aktualitetsstoff for innbyggerne på Tromøy og personer med tilknytning til Sørlandets største øy. Lokalavisen Geita har i dag rett i underkant av 500 abonnenter, og er i økning. Avisen drives av utgiver Esben Holm Eskelund, som fungerer som både daglig leder og redaktør.
 Agderposten
 NRK Sørlandet


== Referanser ==
Liste over moskéer i Norge

Det følgende er en liste over moskéer i Norge. De dominerende pakistanske moskéene representerer ulike grener av Barelwi-bevegelsen, en av de store muslimske vekkelsesbevegelsene i India fra 1800-tallet, som har dype røtter i sufi-tradisjonene. Bevegelsen er representert med egne moskéer i Oslo: Jamaat-e Ahl-e Sunnat, World Islamic Mission og Idara Minhaj ul-Quran. Den pietistiske sørasiatiske vekkelsesbevegelsen Jamaat-i Tabligh etablerte seg i Norge i 1970-årene. En gren av det pakistanske Jamaat-i islami har egen moské i Oslo.
Videre er de tre største gruppene i tyrkisk islam representert: Milli Görus (Nasjonalt syn) som har forbindelse til det islamistiske Velferdspartiet i Tyrkia, den konservative og nasjonalistiske Suleimanli-bevegelsen samt moskeene som styres fra religionsdirektoratet i Ankara (Diyanet). Arabiskspråklige grupper har også egne moskeer; enkelte samler troende fra ulike arabiske land, slik som Det islamske forbundet (Rabita).


== Liste over moskéer i Norge ==
Innholdsforklaring:

Navn: Navn på moskéen
Adresse: Hvilken adresse moskéen har
Åpnet: År moskéen ble oppført/åpnet
Organisasjon: Hvilken organisasjon moskéen tilhører
Hjemmeside: Moskéens hjemmeside«N/A» betegner at informasjonen ikke er tilgjengelig, foreligger, eller at det ikke eksisterer (for eksempel hvis trossamfunnet ikke har egen nettside).


== Referanser ==


== Se også ==
Islam i Norge
Liste over muslimske trossamfunn i Norge


== Eksterne lenker ==
Islam.no –  Moskéer i Norge